คำสั่งกรุงเทพมหานคร ที่ 1818/2551 เรื่อง มอบอำนาจให้ผู้อำนวยการเขตปฏิบัติราชการแทนปลัดกรุงเทพมหานคร

คำสั่งกรุงเทพมหานคร
คำสั่งกรุงเทพมหานคร
ที่
๑๘๑๘/๒๕๕๑
เรื่อง
มอบอำนาจให้ผู้อำนวยการเขตปฏิบัติราชการแทนปลัดกรุงเทพมหานคร[๑]
 

เพื่อให้การเลื่อนขั้นเงินเดือนและการให้ได้รับค่าตอบแทนพิเศษสำหรับผู้ได้รับเงินเดือนถึงขั้นสูงของอันดับของข้าราชการครูกรุงเทพมหานครในสังกัดสำนักงานเขต
มีประสิทธิภาพยิ่งขึ้นและเป็นการแบ่งเบาภาระของปลัดกรุงเทพมหานคร

อาศัยอำนาจตามความในมาตรา ๘๒
แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ และมาตรา ๘ มาตรา ๙
มาตรา ๒๘ มาตรา ๓๑ และมาตรา ๓๒ แห่งพระราชบัญญัติระเบียบข้าราชการกรุงเทพมหานคร
พ.ศ. ๒๕๒๘ ประกอบกับมาตรา ๘ (๓) แห่งพระราชกฤษฎีการะเบียบข้าราชการครูกรุงเทพมหานคร
พ.ศ. ๒๕๕๐ จึงให้ยกเลิกคำสั่งกรุงเทพมหานคร ที่ ๑๙๒๗/๒๕๕๐ ลงวันที่ ๒๘ พฤษภาคม
๒๕๕๐ เรื่อง มอบอำนาจเกี่ยวกับการเลื่อนขั้นเงินเดือนให้ผู้อำนวยการเขตปฏิบัติราชการแทนปลัดกรุงเทพมหานคร
และมอบอำนาจให้ผู้อำนวยการเขตปฏิบัติราชการแทนในการเลื่อนขั้นเงินเดือนข้าราชการครูกรุงเทพมหานคร
ตำแหน่งซึ่งมีหน้าที่เป็นผู้สอนประจำในสถานศึกษาของกรุงเทพมหานครในสังกัดสำนักงานเขต
รับเงินเดือนอันดับครูผู้ช่วย อันดับ คศ. ๑ และอันดับ คศ. ๒
ได้ไม่เกินหนึ่งขั้นครึ่ง และการเลื่อนขั้นเงินเดือนรวมทั้งปีไม่เกินสองขั้น
รวมทั้งการให้ได้รับค่าตอบแทนพิเศษสำหรับผู้ได้รับเงินเดือนถึงขั้นสูงของอันดับดังกล่าว

ทั้งนี้ ตั้งแต่บัดนี้เป็นต้นไป


สั่ง
ณ วันที่ ๑๔ พฤษภาคม พ.ศ. ๒๕๕๑
พงศ์ศักติฐ์
เสมสันต์
ปลัดกรุงเทพมหานคร









ปริยานุช/ผู้จัดทำ
๓๑
กรกฎาคม ๒๕๕๑

[๑]
ราชกิจจานุเบกษา เล่ม ๑๒๕/ตอนพิเศษ ๑๒๓ ง/หน้า ๓๗/๒๘ กรกฎาคม ๒๕๕๑